b'\n_START_ARTICLE_\nJanjaweed\n_START_PARAGRAPH_\nJanjaweed (arab. \xd8\xac\xd9\x86\xd8\xac\xd9\x88\xd9\x8a\xd8\xaf\xe2\x80\x8e) tarkoittaa Sudanissa toimivia arabien, p\xc3\xa4\xc3\xa4asiassa baggara-paimentolaiskansan ihmisist\xc3\xa4 koostuvia aseellisia joukkoja. Tarkkaa m\xc3\xa4\xc3\xa4ritelm\xc3\xa4\xc3\xa4 siit\xc3\xa4, ketk\xc3\xa4 kuuluvat janjaweediin, ei ole. Vuodesta 2003 janjaweed-joukot ovat olleet er\xc3\xa4s Darfurin konfliktin merkitt\xc3\xa4vimmist\xc3\xa4 toimijoista. Sudanin hallitus tukee janjaweedien toimintaa, samoin EU niin sanotun Khartoumin prosessin kautta. Janjaweedit ovat raiskanneet laajamittaisesti alueen naisia ja t\xc3\xa4ten saaneet v\xc3\xa4est\xc3\xb6ss\xc3\xa4 aikaan sekasortoa ja hajaannusta.'